Søndag den 14. august er det tid til at hylde landets revyer. I den forbindelse bliver Årets Revy, Årets Revykunstner, Årets Revyforfatter og Årets Revykomponist kåret. Hjørring Revyen er nomineret til hele to priser. Den første pris, som Hjørring Revyen er nomineret til, er Årets Revy. Her skal den nordjyske revy kæmpe mod Kerteminderevyen og Sønderborg Sommer Revy om prisen. Derudover er Henrik ”Baloo” Andersen fra Hjørring Revyen nomineret til Årets Revykomponist. De to andre nomineret i kategorien er Jens Krøyer fra Rottefælden og Thomas Pakula fra Sønderborg Sommer Revy. - Det er selvfølgelig en stor ære. Det er vigtige personer, der sidder og nominerer. Det er et rygklap og en tilkendegivelse af, at vores mission er lykkedes. Jeg er glad for personligt at få en nominering, men meget glad for at Hjørring Revyen har fået en nomineringen som Årets Revy, siger Henrik ”Baloo” Andersen. Årets jury består af Anne Middelboe Christensen, Henrik Lyding, Jakob Steen Olsen og Lars Wallenberg.
Det er snart tid til at kåre årets revy, og Hjørring Revyen er nomineret til prisen.